บาทเปิด 31.94 บาทต่อดอลลาร์  อ่อนค่าเล็กน้อย
เงินบาทเปิดตลาด 31.94 บาทต่อดอลลาร์  อ่อนค่าเล็กน้อย  คาดระหว่างผันผวน ตลาดกลับมากังวลเบร็กซิตมากขึ้น
23 พ.ค. 2562

เงินบาทเปิดตลาด 31.94 บาทต่อดอลลาร์  อ่อนค่าเล็กน้อย  คาดระหว่างผันผวน ตลาดกลับมากังวลเบร็กซิตมากขึ้น
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.94 บาท/ดอลลาร์ อ่อนค่าเล็กน้อยจากปิดตลาดเย็นวานนี้ที่ 31.92 บาท/ดอลลาร์ โดยตลาดกลับมากังวลเรื่อง Brexit มาก นอกเหนือจากปัญหาความขัดแย้งทางการค้าระหว่างสหรัฐกับจีน
"บาทอ่อนค่าจากเย็นวานนี้เล็กน้อย หลังตลาดกลับมากังวลเรื่องเบร็กซิตมากขึ้น ระหว่างวันคาดว่าบาทจะมีความผันผวน" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.85 - 32.00 บาท/ดอลลาร์